**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОБЩИНСКИ ПАЗАРИ”, ПРИЕТ С РЕШЕНИЕ №407 ОТ 25.10.2006Г. НА ОБЩИНСКИ СЪВЕТ ПЛОВДИВ, ИЗМ. И ДОП. С РОС №16/21.01.2010Г., С РОС №190/26.05.2011Г., С РОС №140/12.04.2012Г., С РОС №289/01.08.2013Г., С РОС №461/18.12.2013Г., С РОС №56/05.03.2015Г., С РОС №264/02.06.2016Г., РОС №307/14.09.2017Г., РОС №245/19.06.2018Г. И РОС №357/27.09.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@plovdiv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ОБЩИНСКИ ПАЗАРИ”.**

**I. Причини, които налагат приемането на Правилник за изменение и допълнение на Правилника за устройството и дейността на ОП „Общински пазари“.**

Предвид настъпилите изменения в дълготрайните активите на ОП „Общински пазари“ през 2018г. е необходимо да бъде актуализиран описа на предоставеното за управление имущество чрез приемане на ново Приложение №2 на имуществото по групи сметки, отчитащи ДМА. В актуализирания опис на имуществото по групи сметки към 31.12.2018г. са настъпили следните изменения:

*Новопридобити активи, съгласно заповед на Кмета на Община Пловдив; заведени инвестиции, съгласно писмо на дирекция „Счетоводство“; изменени стойности на активи, съгласно нови актове за общинска стойност:* Сметка 2010 – изменена балансова стойност на Четвъртък пазар по АОС на 109 579,30лв.; Сметка 2039 „Други сгради“ – изменена е балансова стойност на работилница в ЖК „Тракия“ по АОС на 18 225,20 лв.; с писмо изх. №18 ОПР997/23.11.2018г. на община Пловдив е предоставена бивша сладкарница Пулс на стойност 20 016,24лв.; Сметка 2202 – съгласно Заповед №18 ОА 2132/10.09.2018г. на Кмета на Община Пловдив са предоставени пешеходни подлези; с писмо изх. №18ОПР 597/09.07.2018г. на община Пловдив са заведени инвестициите /инфраструктурна площадка 2 бр.; благоустрояване на площадка/ на обща стойност 4 954 946лв.; Сметка 2101 „Програмни продукти“ – закупен е софтуер на стойност 1 354 лв.;

При изработването на проекта на Правилник за изменение и допълнение на Правилник за устройството и дейността на ОП „Общински пазари“ са спазени принципите на *необходимост, обоснованост, предвидимост, откритост, съгласуваност, субсидиарност, пропорционалност и стабилност.*

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Общински пазари“ с оглед актуализиране на Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Общински пазари“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в предоставеното за управление имущество при наличие на обективни обстоятелства.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Общински пазари“ съответстват на нормативните актове от по- висока степен.

При изработване на проекта на Правилника за изменение и допълнение на Правилник за устройството и дейността на ОП „Общински пазари“, е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в предоставеното за управление имущество на предприятието.

**II. Цел на изменението и допълнението на Правилник за изменение и допълнение на Правилника за устройството и дейността на ОП „Общински пазари“.**

Целта на приемането на настоящите промени е коректно отразяване на наличните ДМА в Приложение №2 „Опис на предоставеното за управление имущество“ в съответствие със записаните в счетоводните регистри.

**III. Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Общински пазари“ не е необходимо разходването на бюджетни средства.

**IV. Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Общински пазари”.

**V. Анализ за съответствие с правото на Европейския съюз**

Предлаганите изменения на Правилника за устройството и дейността на ОП „Общински пазари“ са в съответствие с нормативните актове от по-висока степен, както и с тези на европейското законодателство.

В изпълнение на изискванията на Закона на нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **21.05.2019г.**

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Общински пазари“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Общински пазари“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.17 и чл.25, ал.2 от Правилник за устройството и дейността на ОП „Общински пазари“.

**ПРОЕКТ ЗА РЕШЕНИЕ:**

**I.** Приема Правилник за изменение и допълнение на Правилник за устройството и дейността на ОП „Общински пазари“, приет с Решение №407 от 25.10.2006г. на Общински съвет Пловдив, изм. и доп. с РОС №16/21.01.2010г., с РОС №190/26.05.2011г., с РОС №140/12.04.2012г., с РОС №289/01.08.2013г., с РОС №461/18.12.2013г., с РОС №56/05.03.2015г., РОС №264/02.06.2016г., РОС №307/14.09.2017г.,РОС №245/19.06.2018г. и РОС №357/27.09.2018г. както следва:

**§1.** Отменя Приложение №2 към действащия Правилник за устройството и дейността на ОП „Общински пазари” и приема ново Приложение №2;

**Приложения:**

1. Ново **Приложение №2** към Правилника за устройството и дейността на ОП „Общински пазари“, неразделна част от Правилника и от настоящото решение.
2. Предварителна оценка на въздействието;